Mediese redes waarom jy nie gewig verloor nie. – Linda Kriel
Is daar moontlik ‘n mediese rede hoekom jy so sukkel om gewig te verloor?
Sekere hormoontoestande en medikasie kan jou sukses in gewigsverlies belemmer. Voordat jy met ‘n gewigverliesprogram begin is dit dus raadsaam om eers jou dokter, dieetkundige of apteker te besoek om seker te maak daar is nie onderliggende gesondheidstoestande wat jou harde werk in die wiele sal ry nie.
Laat eerstens jou bloeddruk en cholesterol- en bloedsuikervlak toets, sê Anel Kirsten, ons dieetkundige van die Paarl. “Dit kan nuttig wees om basislynlesings te hê voor jy met jou program begin. As enige van hierdie toetse se uitslae abnormaal is, kan jou dieetkundige jou eetplan spesifiek daarvoor aanpas.”
(Sien gesonde eetplanne hier onder.)
‘n Onderaktiewe skildklier
Hierdie klier kan gewigstoename veroorsaak ten spyte daarvan dat jou leefstyl dieselfde gebly het. Dit raak veral vroue. ‘n Bloedtoets kan bepaal of jou skildklier te min hormone vervaardig. Indien wel, kan dit met voorskrifmedikasie behandel word. As die skildklierhormoonvlak reggestel is, behoort die persoon nie te sukkel om gewig te verloor nie. Sommige mense kan egter steeds sukkel, en dan is dit raadsaam om ‘n dieetkundige te sien.
Dié toestand kan gewigsverlies belemmer. Insulien is ‘n hormoon wat kan veroorsaak dat oortollige suiker as vet geberg word, en daarom sal hoë insulienvlakke mense met insulienweerstandigheid gewig laat aansit. Insulienweerstandigheid word behandel met leefstylveranderings, soos ‘n dieet met ‘n matige hoeveelheid koolhidrate en gereelde oefening, en medikasie indien nodig,
Indien ‘n persoon met DIABETES se insulien te hoog is, moet sy gereeld haar Dokter sien en langtermyn bloedsuikertoetse kry.
Te veel stres, beserings en infeksie kan jou kortisolvlak verhoog en bevorder vetberging. Om kortisolvlakke te verlaag moet jy jou dokter gaan sien. Oefening en voldoende slaap is ‘n natuurlike manier om van stres ontslae te raak.
Medisyne se effek
Medisyne soos antidepressante, kortisoon, betablokkers – wat jou hartritme beheer – en antihistamiene (in groot dosisse) kan dit moeilik maak om gewig te verloor. Kortisoon laat byvoorbeeld sommige mense se eetlus toeneem, terwyl betablokkers jou metabolisme kan laat afneem. Bespreek dit met jou dokter, want daar is heel moontlik ‘n alternatief vir jou medikasie. Indien daar nie ‘n alternatief is nie, is dit nie die einde van die wêreld nie. Jy sal jy net versigtiger moet wees met jou dieet en die regte koskeuses maak elke dag. Verhoog ook jou oefen-intensiteit of lengte van jou oefensessies. Gewigsverlies is steeds moontlik, maar jy sal net harder moet werk.
Kry die Linda Kriel Fitness Toep
Jy hoef nooit weer te wonder nie! Kry elke dag van die jaar ‘n ander oefenprogram en eetplan vir gewigsverlies. Kliek hier vir die toep: Google Playstore
Gesonde Eetplanne met oefenprogramme aanlyn beskikbaar:
Al ons aanlynplanne kan gekombineer word. Kliek hier om ‘n gesonde EET- en OEFENPLAN aan te skaf:
Somerlyf Lae GI
3 Weke 3 Punt Plan
14th Aug 2019 at 8:06 am
Ek wil net weet of die Manna Health proteien shake toelaatbaar is as n maaltyd vervanging as
ek die banting eetplan volg.
Indien nie watter ander shake beveel jy aan.
14th Aug 2019 at 1:40 pm
Ons dra geen kennis van die Manna Health proteien shake nie. Kan jou van geen raad wees nie.
Op ons planne nl Kry Daai Lyf eetplanne beveel ons USN se shakes aan maar saam met ‘n maaltyd.
Ons kan ongelukkig nie enige Proteien shakes vir jou aanbeveel nie want ons gebruik dit nie op ons ander eet- en oefenplanne nie.
Apteke soos Dis-chem het persone wat meer inligting het oor die shakes.
Maak seker daar is geen suiker en en minder as 5g koolhidrate in die shake.’n Whey poeier sonder byvoegsels sal goed werk op die Banting.
8th Aug 2019 at 10:30 am
Ek wil net bevestig of die Banting eet plan vir my sal werk wat n onder aktiewe skildklier het en 75 mikrogram Eltroxin gebruik.
Ek tel elke jaar ten minste n kg of twee op al oefen ek Kardio gekombineer met 5km stap een keer n week.
Groete Christine Classen.
8th Aug 2019 at 1:43 pm
Ek beantwoord graag jou vraag per epos.
Ek het onderaktiewe skildklier
Hardloop elke dag ñ uur lank threadmill
3× ñ week Pilates
1x ñ week Zumba
Eet net groen groente en hoender
Oggende gestoomde vreugde
Aand plain yoghurt
Wat stel jy voor asb?
7th May 2019 at 4:35 pm
24th Jul 2019 at 5:23 pm
ek wil ook weet ek het ook skildklier en verloor nie gewig nie
25th Jul 2019 at 10:20 am
Ek stuur vir jou ‘n epos met die nodige inligting oor skildklier en gewigs verlies vanaf ons mediese dokter op ons span.
20th Nov 2018 at 3:07 pm
Met verwysing na Yolandi se e-pos hierbo, ek het ook n onderaktiewe skuld klier en het Euthyrox 1.0. asook 0.5 gebruik.
Die GP het onlangs gevra dat ek n bloedtoets doen en het versoek dat ek net die Euthyrox 1.0 gebruik (Om oordossering te vermy) en dit voel of ek weekliks gewig optel.
Verder het ek n bestelling wat ‘op hold” is, enige rede daarvoor?
20th Nov 2018 at 3:29 pm
Jou plan is ‘on hold’ indien ek geen bewys van betaling ontvang nie.
Kan jy asb die bewys epos na info@lindakriel.co.za.
Ek stuur ook vir jou ‘n epos rakende die skildklier en gewigsverlies.
23rd Oct 2018 at 8:34 am
ek is op Eltoxin 0.5 en op Estrofem.
die afgelope paar maande het ek baie gewig aangesit, watse leefstyl dieet sal jy voorstel ek moet doen? ek het my insulien weerstandigheid getoets en dit i reg.
23rd Oct 2018 at 10:17 am
Ek stuur vir jou ‘n epos met die volledige inligting vir ‘n onderakiewe skildklier.
1st Oct 2018 at 9:31 am
Ek is tans in menopause en niks wat ek doen help nie?
1st Oct 2018 at 6:03 pm
Menopause is maar alle vroue se voorland.
Daar is wenke wat om menopause beter te hanteer:
Oefen, eet gesond, leef positief, lag meer en lees op oor maniere om beter te voel en lyk.
Dit verg meer en harder werk as toe ons 20 en 30 jaar oud was maar dit is moontlik om nog goed te lyk en voel tydens menopause.
Daar is self natuurlike middels om simptome van warm gloede en nagsweet te verlig, vra jou apteker of gesondheidswinkel eienaars.
Die afname in estrogeen verander aan jou liggaam, spreek jou dokter vir goeie raad daaromtrent.